សូមពិចារណ៍...

មុនគ្រលាស់ពាក្យអសុរោះ        សូមនឹកដល់អស់ផងមនុស្សគ

មុននឹងទ្រាន់ម្ហូបគ្មានរសល្អ        នឹកអ្នកក្រីក្រអត់អាហារ។

មុននឹងរអ៊ូធុញអ្នកផ្ទះ               សូមគិតអ្នកខ្លះខ្វះគ្រួសារ

មុននឹងចង់ស្លាប់ផ្តាច់សង្ខារ        នឹកអ្នកមរណាទាំងក្មេងវ័យ។

មុននឹងត្អូញត្អែររឿងកូនចៅ        នឹកអ្នកឥតផៅកូនប្រុសស្រី

មុនស្អប់ផ្ទះខ្ទមគ្រែឬស្សី            នឹកអ្នកដេកដីគ្មានលំនៅ។

មុនធុញបើកបរចរផ្ទះឆ្ងាយ        នឹកអ្នកទាំងឡាយដើរហាលក្តៅ

ជើងទទេជាន់បន្លាស្មៅ              ទំរាំគោលដៅយ៉ាកយ៉ាងណា។

មុនចង្អុលចាប់ទោសផន់គេ        មានគិតផងទេទោសអាត្មា

មុនស្អប់ជីវិតសូមពិចារណ៍          តម្លៃសង្ខារដោយសតិ។

ដោយ អ្នកស្រី កែវ ច័ន្ទបូរណ៍